Diari Oficial de la Generalitat Valenciana


Sumari del DOGV 819, del 06-05-1988 (1988/811060)

ORDRE de 26 d'abril de 1988, de la Conselleria d'Economia i Hisenda, per la qual es desplega el Decret 31/1988, de 21 de març, en relació amb l'article 23 de la Llei de Pressuposts per a 1988.
------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/04/26/(3)/dof/vci/html**

### Dades del document

Número de DOGV
:   819

Data del DOGV
:   06-05-1988

Secció del DOGV
:   DISPOSICIONS GENERALS

Número del document
:   1988/811060


Data del document
:   26-04-1988

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 26 d'abril de 1988, de la Conselleria d'Economía i Hisenda, per la qual es desplega el Decret 31/88, de 21 de març, en relació amb l'article 23 de la Llei de Pressupostos per a 1988.  
El Decret 31/1988, de 21 de març, del Consell de la Generalitat Valenciana, estableix que el termini per a la disposició i la liquidació del crèdit exigible per les Oficines gestores és de 60 dies naturals des del naixement efectiu i que els 20 dies següents corresponen als tràmits d'intervenció i ordenació del pagament, fins a la seua realització, tal com queda configurat legalment, per això cal dictar les normes de desplegament del precepte de referència i amb aquesta finalitat  
ORDENE:  
Article primer  
Totes les actuacions administratives relacionades amb el naixement efectiu de les obligacions vindran emparades per les dates dels Registres d'Eixida o Entrada, segons les normes següents:  
a) Sol·licituds, presentació de documents, recursos 0 reclamacions pels interessats:  
Es computarà la data de presentació del Registre d'Entrada en la Conselleria o Organisme corresponent.  
b) Actuacions oficials:  
Es computarà la data d'entrada del document en el Registre de l'Organ receptor, que serà la de lliurament en aquest pel portador del document.  
Els defectes que tinga el document corresponent, imputables a l'interessat, els seran comunicats i quedarà interromput el termini per al pagament des d'aquesta comunicació fins a la presentació del document corregit.  
Article segon  
Segons que determina l'article 7é. del Decret del Consell 31/1988, de 21 de març, si el pagament s'efectua transcorreguts 90 dies naturals des del naixement efectiu, el retard serà imputable als qui causen la demora.  
Els interessos produïts seran prorratejats a l'efecte, si s'escau, de responsabilitat, atés el retard imputable a cada presumpte responsable, segons el termini disponible.  
Article tercer  
A l'efecte del que disposa l'article anterior el termini disponible per les Oficines interventores i pagadores serà de vint-i-tres dies naturals per als tràmits d'intervenció i de set per al pagament.  
Article quart  
Quan calga liquidar els interessos de demora al tipus bàsic del Banc d'Espanya, vigent l?últim dia del termini assenyalat, la liquidació corresponent, obtinguda per procediments informàtics, serà traslladada per la Intervenció General al Sr. Conseller d'Economia i Hisenda per tal que autoritze la despesa i l?ordenació del pagament amb càrrec al crèdit corresponent.  
Article cinqué  
Els interessos de demora que siguen conseqüència de les prescripcions de l'article 6é. del Decret 31/1988, de 21 de març, seran proposats per l?Oficina Gestora a la Intervenció Delegada, la qual la traslladarà a la Intervenció General que ho tramitarà d'acord amb l'article anterior.  
Article sisé  
En els casos de despeses a justificar, quan el compte donant advertesca que el creditor té dret al cobrament d'interessos, farà proposta de liquidació a la Intervenció Delegada perquè la tramite.  
Article seté  
La Conselleria d'Economia i Hisenda iniciarà el corresponent expedient de delimitació de responsabilitat pel perjudici causat a la Hisenda de la Generalitat amb motiu del retard en el pagament de qualsevol obligació, tal com estableix l?article 23-3 de la Llei 1/1988, de 29 de febrer i 87 de la Llei 4/1984, de 13 de juny.  
Article vuité  
Per donar compliment al que disposa l'article 8é del Decret 31/1988, la data del naixement efectiu de l'obligació s'expressarà al final de la línia que s'inicia amb la paraula »Text», del model oficial del document comptable, i que en les pròximes edicions durà imprès «Data naixement efectiu» (la data es gravarà, p.e., 02/05/88).  
DISPOSICIO FINAL  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 26 d'abril de 1988.  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI